Andorran talous

Andorran talouden keskeisin osa on matkailuala. Palvelusektori kokonaisuudessaan työllistää 87,4 prosenttia maan työväestöstä. Työttömyysaste on pieni, mutta monet töistä on kausiluonteisia ja sijoittuivat matkailun talvisesonkiin. Työvoimasta on myös pulaa, ja andorralaiset yritykset joutuvat houkuttelemaan työntekijöitä Espanjasta ja Ranskasta. Maatalous on ollut perinteisesti merkittävä sektori, mutta sen asema on pienentynyt 1900-luvulla. Tärkeimmät maanviljelytuotteet ovat tupakka, vehnä ja heinä.

Andorran talous perustuu vapaisiin markkinoihin, ja sen talous on eurooppalaisen keskitason yläpuolella ja naapureidensa Espanjan ja Ranskan tasolla. Andorra käyttää euroa valuuttana. Andorran ulkomaankauppa on alijäämäistä, sillä maa joutuu tuomaan suurimman osan kulutustavarasta ulkomailta.

 Talouden sektorit 
 Maatalous 
Maatalous on Andorran perinteisiä talouden aloja, ja se oli pitkään talouden keskeisin sektori. Sen merkitys on kuitenkin pienentynyt selvästi. Vain pieni osa valtion alasta on kelvollista maatalouteen. Maatilat ovat usein pieniä. Tärkeimmät maanviljelytuotteet ovat tupakka, vehnä ja heinä.

Andorran tilastokeskuksen mukaan vuonna 2023 noin 20,7 neliökilometriä maata oli maatalouden käytössä. Siitä yli puolet oli laidunmaana. Heinää viljeltiin 4,8 neliökilometrin alueella ja tupakkaa 1,1 neliökilometrin alueella. Lisäksi peruna on merkittävä kasvi. Tärkein karjaeläin on lammas.The Statesman's Yearbook 2017, s. 103. Vuonna 2023 lampaita oli 2 248. Nautoja oli 1 429, hevosia 590 ja vuohia 368.

Andorra ei pysty tuottamaan ruokaa kotimaisen tarpeen vaatimaa määrää, joten sen ruokaturva on riippuvainen rajanaapureista Espanjasta ja Ranskasta.Western Europe 2003, s. 44.

 Teollisuus 
Teollisuustuotanto Andorrassa on pientä. Vain 3,8 prosenttia yrityksistä on teollisuusyrityksiä ja 4,4 prosenttia työvoimasta töissä teollisuudessa. Tuotanto on pääsääntöisesti keskittynyt kotimaanmarkkinoihin.Andorra in Figures 2017, s. 64. Tärkeimpiä teollisuustuotteita ovat tupakat ja sikarit, tekstiilit, nahka- ja puutuotteet sekä ruoka.

Eniten teollisuusyrityksiä oli vuonna 2018 luovan alan tuotteiden valmistuksessa. Seuraavaksi suurimmat alat yritysten määrässä olivat ruoka- ja juomateollisuus, puuteollisuus ja koneiden valmistus. Työntekijöitä oli eniten tupakkateollisuudessa.

 Palveluala 
Andorran talous perustuu palveluille. Tähän on vaikuttanut toisaalta maan matkailulle suotuisa ilmasto ja toisaalta luonnonvarojen ja energiaresurssien puute. Kaikista yrityksistä 85,4 prosenttia toimi vuonna 2016 palvelualalla. Työntekijöistä alalla oli 87,4 prosenttia maan työväestöstä. Palvelualan suurin yksittäinen osa on kauppa. Sen parissa oli vuonna 28,6 prosenttia palvelualan työntekijöistä. Seuraavaksi suurimpia aloja työntekijöiden määrässä olivat hotelli- ja ravintola-ala, julkishallinto ja kiinteistöala.Andorra in Figures 2017, s. 68.

Matkailu tuottaa suurimman osan Andorran taloudesta. Matkailuala on erikoistunut talvimatkailuun, mutta vierailijoita tulee myös muina vuodenaikoina. Vuonna 2016 Andorrassa kävi hieman yli kahdeksan miljoonaa vierailijaa. Niistä 5,2 miljoonaa oli vain yhden päivän, mutta loput 2,8 miljoonaa olivat vähintään yhden yön. Matkailijoista ylivoimainen enemmistö tulee Espanjasta (noin 4,2 miljoonaa) ja Ranskasta (noin 3,4 miljoonaa).Andorra in Figures 2017, s. 70. Andorrassa on tarjolla monipuolisesti yöpymismahdollisuuksia. Vuonna 2017 maassa oli 171 hotellia ja yhteensä 235 yöpymispalveluja tarjoavaa yritystä.

Pankit ovat myös tärkeitä Andorran taloudelle. Maassa toimii kuusi pankkiyhtiötä, ja maan asema veroparatiisina on houkutellut sen pankkeihin ulkomaisia varoja. Toisaalta rahalaitoksia on muiden verovapaiden maiden tavoin syytetty muun muassa rahanpesusta.MONEYVAL publishes its 3rd Round Evaluation Report on Andorra Council of Europe 2008 Vuonna 2013 Andorrassa otettiin ensimmäistä kertaa käyttöön tulovero, sillä erityisesti EU oli painostanut maata ottamaan sen käyttöön veronkierron estämiseksi. Lisäksi vuoden 2012 alussa maassa otettiin käyttöön kymmenen prosentin yritysvero osittain pitkään jatkuneen finanssikriisin vuoksi.

 Ulkomaankauppa 
Andorran ulkomaankaupan vaihtotase on selvästi alijäämäistä, sillä maa joutuu tuomaan suurimman osan kulutustavarasta ulkomailta. Vuonna 2023 tuonnin kokonaissumma oli 1,84 miljardia euroa. Suurimman osuuden muodostivat autot ja moottorit, mineraaliöljy, sähkö ja kauneudenhoitotuotteet. Vienti oli samana vuonna 236 miljoonaa euroa. Eniten vietiin maalauksia, levyjä, nauhoja ja muita tallennusvälineitä, moottoriajoneuvoja ja ortopedisia välineitä.

Maan tärkeimmät kauppakumppanit ovat Espanja ja Ranska. Ne olivat melko tasaväkisiä vielä 1990-luvun alussa, mutta sittemmin Espanjasta on tullut Andorran selvästi tärkein kauppakumppani.Andorra in Figures 2017, s. 57. Vuonna 2023 tuonnista 66,1 prosenttia tuli Espanjasta, kun Ranskan osuus oli 11,5 prosenttia. Viennin arvosta 78,3 prosenttia meni Espanjaan ja 6,2 prosenttia Ranskaan.

 Työmarkkinat 
Andorran työmarkkinat vaihtelevat jonkun verran kausittain, sillä varsinkin talvella matkailun vaikutus on huomattava. Vuoden 2016 tilastojen mukaan 45 prosenttia työntekijöistä oli itsetyöllistyneitä. Työttömyysaste on matala, sillä vuonna 2023 vain 1,6 prosenttia väestöstä etsi aktiivisesti töitä.Andorra in Figures 2017, s. 47. Andorrassa onkin jossain määrin pulaa osaavasta työvoimasta, ja monet yritykset etsivät työntekijöitä Espanjasta ja Ranskasta.

 Infrastruktuuri 
 Energia 
Andorran vuosittainen sähkönkulutus on noin 220 miljoonaa kilowattituntia. Maan oma tuotanto on suunnilleen 100 miljoonaa kilowattituntia, joten se tuo suhteellisesti paljon sähköä ulkomailta. 61 prosenttia käytetystä sähköstä tuotetaan fossiilisilla polttoaineilla, 23 % vesivoimalla ja 15 % muilla uusiutuvilla energianlähteillä. Maan omasta energiantuotannosta yli 85 % tulee vesivoimasta, 14 % jätteistä ja 0,4 % aurinkopaneeleista. Noin 83 prosentilla andorralaisista on kotona internet-yhteys.Andorra in Figures 2017, s. 7.

 Liikenne 
pienoiskuva|Andorran päätie CG-1
Andorrassa ei ole rautateitä eikä lentokenttää. Lähin lentokenttä sijaitsee Espanjan puolella, La Seu d’Urgellissa, 10 kilometrin päässä rajalta.

Andorrasta on hyvät maantieyhteydet Ranskaan sekä Espanjaan, Andorrassa on neljä päätietä, joista tie CG-1 kulkee Andorra la Vellasta lounaaseen Espanjan rajalle, CG-2 itään Ranskan rajalle ja CG-3 pohjoiseen. Tie CG-4 puolestaan kulkee La Massanan kylästä itään Espanjan rajalle. Tiet ovat pääosin talvisin hyvässä kunnossa, mutta tie Ranskaan saatetaan joutua välillä sulkemaan lumivyöryriskin takia.

Kansainväliset linja-autoyhteydet kulkevat Andorra la Vellan Kansalliselle linja-autoasemalle. Maan sisäisessä liikenteessä on kymmenen linja-autolinjaa. Maassa toimii myös kaupallisia helikopteriyrityksiä, jotka toimivat maanlaajuisesti.

 Tietoliikenne 
Andorran tietoliikennejärjestelmä on yksi maailman kehittyneimpiä. Se on ollut digitaalisen tekniikan käyttöönotossa edelläkävijä. Televisiolähetykset siirtyivät digitaaliseen muotoon vuonna 2006. Koko maassa on vuodesta 2013 ollut mahdollisuus ottaa käyttöön 100-megainen valokuituyhteys, jonka päivitys aloitettiin jo vuonna 2017. Sen nopeuden on tarkoitus nostaa kaikkialla 300 megaan.Andorra in Figures 2017, s. 81.

Andorran tilastokeskuksen mukaan maaliskuussa 2019 maassa oli 39 600 puhelinliittymää ja 36 014 kuituverkkoliittymää.

 Lähteet 

 Viitteet 

Talous
Luokka:Talous maittain